[הרצאה זו מובאת בספרדית עם תרגום רציף באנגלית]
(ריימה סופראני, מדברת בספרדית)
קלואי שאשה: כשהייתי ילדה, הייתי מציירת על כל הקירות בבית.
(ריימה סופראני מדברת בספרדית)
ק"ש: עד שיום אחד אימי התרגזה ואמרה לי,
"מותר לך לצייר רק על קיר אחד.
"אל תציירי על שאר הקירות."
(צחוק)
(ריימה סופראני מדברת בספרדית)
זאת היתה ההתנסות הראשונה שלי בצנזורה רודנית.
(צחוק)
(ספרדית)
אבל העדר חירות מעורר ומעודד יצירתיות.
(ספרדית)
הרבה שנים עברו מאז ילדותי,
אבל לאורך הלימודים הרשמיים שלי,
מצאתי את עצמי מציירת על השוליים של מחברותי
במקום לשים לב למרצים.
למדתי עיתונאות במכללה.
מתוך כוונה להרחיב את כישורי התקשורת והכתיבה שלי,
אבל הדבר היחיד שאליו הרגשתי מחוברת
היה הציור.
(ספרדית)
נולדתי בדמוקרטיה,
במדינה בשם ונצואלה, שהיא כיום רודנות.
(ספרדית)
במשך 19 שנה
ציירתי את הקריקטורה היומית ב"אל אוניברסל",
אחד העיתונים הגדולים ביותר בוונצואלה.
נהניתי מאד לתרגם אירועים אקטואליים בפוליטיקה ובתרבות - לציורים.
(ספרדית)
בשנת 2014,
פוטרתי מעבודתי בעיתון בגלל קריקטורה שציירתי
ושהתייחסה למערכת הבריאות בוונצואלה.
ציירתי קו ישר של קוצב-לב
אבל בכוונה ציירתי את הקו,
כך שיזכיר את החתימה של הוגו צ'אבז,
נשיא ונצואלה לשעבר.
(צחוק)
(ספרדית)
כל זה קרה אחרי שהעיתון נרכש ע"י חברה אלמונית,
וחלק מאיתנו חושדים
שממשלת ונצואלה היא זו שעמדה מאחורי העסקה.
(ספרדית)
עבודתי כקריקטוריסטית הפכה יותר ויותר למטרד
בעיני המשטר הרודני.
אין להם שום סובלנות לכל צורה של חופש ביטוי או חשיבה
(ספרדית)
אחרי שפוטרתי,
התחלתי לחוש חוסר-בטחון בארץ מולדתי.
קיבלתי שיחות בעילום שם ואיומים ברצח.
בטלוויזיה הלאומית לעגו לי בפומבי.
בסופו של דבר הגלו אותי מוונצואלה,
וכיום אני מתגוררת במיאמי שבפלורידה,
ואני חופשיה להיות העורכת של העבודה שלי.
(ספרדית)
הקריקטורה הפוליטית היא ברומטר של החופש במדינה.
ולכן רודנים שונאים קריקטוריסטים
ומנסים למחוק כל דבר שמשתמש בהומור
כדי לשקף נושאים חברתיים ופוליטיים.
(ספרדית)
בקריקטורה קיים איזון עדין בין רעיונות וציור
שחושף איזו אמת נסתרת.
(ספרדית)
וקריקטורה טובה היא זו שמביעה עלילה של סרט באורך מלא
בתמונה יחידה.
(ספרדית)
קריקטורה צריכה לבטא את לב הסיפור במדויק.
וכשהיא מצליחה בכך,
למסר שלה עשוי לחסן אנשים במינון של ספקנות.
(ספרדית)
ציור קריקטורות נעשה על בסיס התבוננות וניתוח.
הקריקטורה שואבת השראה ממוזות מיתולוגיות,
ומסיפורים קלסיים, מודרניים וגם מתקופת האבן.
(צחוק)
כשמספרים לנו שמלך בן-זמננו לובש בגדים חדשים,
הקריקטורה מגלה לנו שייתכן שהמלך בכל זאת עירום.
(ספרדית)
בקריירה שלי,
ציירתי פעם חזירים והשוויתי אותם לפוליטיקאים ולחיילי המשמר הלאומי
שהיו אחראיים לפיזור הפגנות סטודנטים שלוות.
יום אחד, כשחזרתי למשרד שלי,
מצאתי על שולחני מכתב.
(ספרדית)
המכתב היה מאת איחוד מגדלי החזירים של ונצואלה.
(צחוק)
(ספרדית)
במכתב נאמר:
"בבקשה, אל תשווי לפוליטיקאים חיה נפלאה כמו חזיר.
(צחוק)
"החזיר הוא ידידותי ואציל,
"הוא יכול לשמש קמיע נהדר,
"חיית-מחמד מעולה
והם מספקים מזון הכרחי לנו, בשר-חזיר."
(ספרדית)
אני חושבת שהם צדקו לגמרי.
מאז לא ציירתי חזירים,
אבל המשכתי לצייר פוליטיקאים.
(צחוק)
(ספרדית)
קריקטורה נעה באוטוסטרדת המידע,
שנראית כאילו יש בה נתיבים רבים,
אבל במציאות, כל הנתיבים האלה
מובילים לתגובה בינארית: תגובה חיובית או זעם.
"אני אוהב את זה" או "אני לא אוהב את זה".
אלה התגובות היחידות שמושלות בחשיבה הדמוקרטית באינטרנט.
(ספרדית)
איבדנו את המרחב לדון בדקויות,
אין לנו זמן,
ולכן אנו מגיבים פשוט בהסכמה או במיאוס,
ואנחנו מניחים לאלגוריתמים להשתלט.
(ספרדית)
אבל הקריקטורות באות ממקום של חשיבה מעמיקה ובעלת דקויות.
יצירה של קריקטורה טובה כרוכה בכשלונות חוזרים ונשנים,
בטיוטה אחר טיוטה.
והקריקטוריסט צריך גם להשתחרר מכל טאבו שיש לו
כדי שיוכל לעורר שיח ולא עימות,
באמצעות עבודתו.
(ספרדית)
בשנת 2013 הנשיא צ'אבז מת,
והיה עלי לחשוב איך לצייר את הקריקטורה היומית
ב"אל אוניברסל".
אישית, שמחתי שהוא נפטר,
כי חשבתי שסוף שלטונו
עשוי לקרב בארצנו את החירות והזמנים הטובים יותר.
(ספרדית)
אבל היו הרבה אנשים שהתאבלו על מותו של צ'אבז,
והרגשות בוונצואלה היו מעורבים.
היו שחגגו,
בעוד אחרים בכו על אובדן מנהיגם.
(ספרדית)
הרגשתי תקועה,
וממש לא ידעתי מה לצייר באותו רגע היסטורי.
והיה לי ברור שאסור לי לתת לשמחה שלי לחלחל לתוך עבודתי,
ושעלי להתעלות, ולכבד את יגונם של אנשים.
אז מה אוכל לצייר?
(ספרדית)
במשך שעות רבות ציירתי טיוטות וזרקתי המון דפים.
העורך שלי זימן אותי אליו:
"הכל מתאחר בעיתון של היום."
והוא שאל מתי אסיים.
רק באמצע הלילה היה לי רעיון.
ואז פרסמנו קריקטורה
שייצגה רגע היסטורי.
(ספרדית)
מלך שחמט מוטל באדום.
(ספרדית)
לקריקטורה טובה יש המון עוצמה.
היא מסוגלת לחולל פעולה ותגובה.
ולכן הקריקטוריסטים צריכים להשתמש בכוחם בצורה אחראית,
להציג לראווה את האמת
ולצייר מבלי לחשוש מהתוצאות.
(ספרדית)
להיות בעל דיעה פירושו לשלם מחיר,
ובמדינות מסוימות, המחיר הזה גבוה.
(ספרדית)
בוונצואלה,
צעירים רבים נהרגו בהפגנות שלוות.
יש גברים ונשים שתקועים מאחורי סורגים
כאסירים פוליטיים.
ובמשך השנים ציירתי את פניהן של אסירות
כי אני לא רוצה שהקהילה תשכח אותן.
(ספרדית)
השנה, באירוע בשם "אל פורו פנאל",
פורום פלילי
שבו קבוצת עורכי דין עובדים בהתנדבות
בשביל אסירים ונצואליים פוליטיים,
צעירה אחת ניגשה אלי ואמרה,
"הייתי בכלא,
"ואת ציירת את פני ואת סיפורי.
"והודות לציור ההוא אנשים ידעו מי אני.
"הקריקטורה שלך עזרה לי לשרוד את הימים בכלא.
"תודה."
(ספרדית)
הרגע ההוא היה בשבילי משמעותי מאד,
משום שמצאתי דרך לעבוד עם הזכרונות של ארצי ואנשיה.
(ספרדית)
בשנה שעברה התחלתי לצייר ציורים על הגירה.
ציירתי את עולמי, את פחדי,
את המזוודה שלי, את שורשי
ואת כל מה שנאלצתי להשאיר בוונצואלה.
ציירתי גם את השמחה שלי לנוכח ההזדמנות החדשה הזאת
כמהגרת בארצות הברית.
(ספרדית)
אחר-כך עבדתי על סדרת ציורים
שמייצגים את החוויה ואת ההיבט הנפשי של ההגירה.
(ספרדית)
להגר זה כמו לעבור לכוכב-לכת אחר.
בהתחלה את לא מבינה כלום על העולם החדש שלך.
הקודים שונים, השפה שונה
ואת צריכה ללמוד להשתמש גם בכלים שונים
כדי להסתגל לחייך החדשים.
(ספרדית)
להיות מהגרת זה הדבר הכי דומה לאסטרונאוטית
שנחתה על הירח.
(ספרדית)
בהמשך, סדרת הציורים הפכה לתערוכה נודדת
בשם "אני, מהגרת."
התערוכה נדדה לערים רבות
כולל מיאמי, יוסטון, מדריד, ברצלונה
ואנו מקווים להגיע למקומות נוספים.
(ספרדית)
התערוכה הפכה למקום מפגש לגולים,
לאנשים שנאספים ומזהים את חוויות הסבל המשותפות לכולם
ושמתלוות להגירה.
(ספרדית)
אני רוצה שהציורים האלה יבטאו
שלהיות מהגר איננו פשע.
מהגר הוא אדם שחייו נהרסו.
אדם שככל הנראה הופרד ממשפחתו
בתנאים לא-אנושיים.
שנאלץ לעזוב את ארצו ולחפש חיים טובים יותר.
(ספרדית)
ציור יכול להיות סינתזה של מקום
יקום, ארץ או חברה.
הוא גם יכול לייצג את אופן פעולת מוחו של מישהו.
עבורי, ציור קריקטורות הוא צורה של מרי.
(ספרדית)
הקריקטורה היא כמו אבן רוזטה.
אם נשליך אותה לחלל החיצון,
חייזר יוכל בעתיד לדעת בוודאות
שבעבר,
היינו פעם עולם מתורבת עם מחשבה חופשית.
(ספרדית)
הקיר היחיד שאימי הרשתה לי לצייר עליו נראה אינסופי.
ומסיבה זו אני ממשיכה לצייר.
תודה רבה לכם.
(מחיאות כפיים ותרועות)